मनरेगा योजना के काम में अनियमितता का आरोप
बरवाअड्डा | गोविंदपुरप्रखंड अंतर्गत मरिचो पंचायत के मुखिया नारायण मुर्मू के विरुद्ध पंचायत के लोगों ने हस्ताक्षर युक्त आवेदन धनबाद उपायुक्त को देकर पंचायत में चल रहे मनरेगा योजना के तहत डोभा निर्माण एवं 14वां वित्त के पीसीसी पथ निर्माण, सोलर लाइट लगाने में अनियमितता बरतने का आरोप लगाया है। ग्रामीणों ने उपायुक्त को दिये आवेदन में मुखिया पर आरोप लगाते हुए कहा है कि जहां पर सड़क की आवश्यकता नहीं, वहां पर पीसीसी पथ का निर्माण करवाया जा रहा है। मनरेगा के तहत बन रहे डोभा में खुलेआम जेसीबी मशीन का प्रयोग किया जा रहा है। सोलर लाइट लगाने में भारी धांधली बरती गयीं है। वहीं पंचायत में अभी तक शौचालय का निर्माण कार्य शुरू भी नहीं हुआ है। मुखिया श्री मुर्मू ग्रामीणों की शिकायत नहीं सुनते हुये। मुखिया के मनमानी के विरुद्ध आवाज उठाने पर दबंगई दिखाते हुए ग्रामीणों के साथ गाली-गलौज करने लगते हैं। ग्रामीणों ने मुखिया के कार्यों की जांच-पड़ताल कर कार्रवाई की मांग की है। आवेदन में खैरत अली, असगर अली, रूस्तम अंसारी, देवीलाल सोरेन, शिवलाल हांसदा, सूरज कुमार महतो, दुर्गा प्रसाद समेत दर्जनों ग्रामीणों के हस्ताक्षर है।
hin_Deva hin_Deva